C 154/66
3.3.
DA
Den Europæiske Unions Tidende
2.5.2023
Foder (kun for animalske produkter) og råvarer (kun for forarbejdede produkter) Råvaren til »Espárrago de Navarra« består af asparges af arten Asparagus officinalis L., der udelukkende dyrkes i det afgrænsede geografiske område.
Asparges, der sælges i frisk tilstand, skal bestå af hele skud, der har et frisk udseende, en frisk lugt, og som er sunde, uden trykskader, fri for skader forårsaget af insekter eller gnavere samt rene og veldrænede efter vask.
Friskskårne asparges skal skrælles og pakkes på en sådan måde, at de holdes friske.
Varmekonserverede asparges skal være landbrugsvarer i klasse »Ekstra« eller klasse I, anbringes i hermetisk lukkede pakninger og varmesteriliseres.
Varmekonserverede asparges kan sælges som hele asparges, korte asparges eller aspargesspidser og være enten skrællede eller uskrællede.
3.4.
Specifikke etaper af produktionen, som skal finde sted i det afgrænsede geografiske område Alle dyrknings- og håndterings- eller forarbejdningsprocesser skal finde sted i det afgrænsede geografiske område.
3.5.
Særlige regler vedrørende udskæring, rivning eller emballering osv. af det produkt, som betegnelsen henviser til Aspargesskuddene skal sælges friske, som friskskårne landbrugsvarer eller i varmekonserverede formater.
Indholdet af hver markedsført enhed skal altid være ensartet og udelukkende bestå af asparges, der dyrkes i produktionsområdet, af de tilladte sorter og opfylde de kvalitets- og størrelseskrav, der gælder for en enkelt handelsklasse.
3.6.
Specifikke mærkningsregler for det produkt, som betegnelsen henviser til Mærkningen af produktet skal indeholde påskriften »Espárrago de Navarra« og BGB'ens eget officielle logo:
Hver pakning skal også være forsynet med et certificeringsmærke med et unikt serienummer, der anbringes på det registrerede anlæg på en sådan måde, at det ikke kan genbruges.
Certificeringsmærkerne leveres og kontrolleres af kontrolorganet (forvaltningsorgan for den pågældende BOB) og stilles til rådighed uden forskelsbehandling for alle erhvervsdrivende, der anmoder herom, og som overholder varespecifikationen.
Her er et eksempel på et certificer­ ingsmærke:
Mærkningen skal angive det anvendte præsentationsformat (frisk, frisk udskåret eller varmekonserveret).